Lietuvos žemės ūkio ir kaimo plėtros   
2023–2027 metų strateginio plano intervencinės priemonės „Konsultavimo paslaugos“ įgyvendinimo taisyklių

4 priedas

***(Konsultavimo paslaugų teikimo sutarties rekomendacinė forma)***

**KONSULTAVIMO PASLAUGŲ TEIKIMO SUTARTIS**

\_\_\_\_\_\_\_\_\_\_\_\_\_ Nr. \_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_

(sudarymo vieta)

**I. SUTARTIES ŠALYS**

1. *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,* atstovaujamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(konsultavimo paslaugų teikėjo pavadinimas)* *(pareigos,* *vardas,* *pavardė)*

veikiančio (-ios) pagal (toliau – Konsultavimo paslaugų teikėjas (-a)),ir

*(dokumento pavadinimas)*

, atstovaujama (-as)

*(ūkio subjekto pavadinimas*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ veikiančio (-ios) pagal \_\_\_\_\_\_\_\_\_\_\_\_\_\_\_\_\_\_\_

*(pareigos,* *vardas,* *pavardė) (dokumento pavadinimas)*

(toliau – Konsultavimo paslaugų gavėjas), toliau abu kartu vadinami Šalimis, o atskirai – Šalimi, sudarė šią sutartį (toliau – Sutartis).

**II. SUTARTIES DALYKAS**

2. Pagal šią Sutartį Konsultavimo paslaugų teikėjas įsipareigoja teikti Konsultavimo paslaugų gavėjui ūkių konsultavimo paslaugas, pagal vienos iš Sutarties priede nurodytų konsultavimo paslaugų srities temas, nurodytas Sutarties priede (toliau – konsultavimo paslaugos), o Konsultavimo paslaugų gavėjas priima konsultavimo paslaugas Sutartyje nurodytomis sąlygomis ir tvarka.

**III. ŠALIŲ ĮSIPAREIGOJIMAI**

***3. Konsultavimo paslaugų gavėjo teisės ir pareigos:***

3.1. Konsultavimo paslaugų gavėjas turi teisę gauti tinkamos kokybės konsultavimo paslaugas;

3.2. Konsultavimo paslaugų gavėjas taip pat turi ir kitas šioje Sutartyje bei kituose teisės aktuose tiesiogiai numatytas ar iš jų išplaukiančias teises;

3.3. Konsultavimo paslaugų gavėjas Konsultavimo paslaugų teikėjo prašymu įsipareigoja suteikti visą informaciją ir dokumentus, reikalingus Konsultavimo paslaugų teikėjui, kad šis tinkamai teiktų Konsultavimo paslaugas;

3.4. Konsultavimo paslaugų gavėjas įsipareigoja šioje Sutartyje nustatytais terminais ir tvarka sumokėti už faktiškai suteiktas konsultavimo paslaugas, jei tokie mokėjimai yra numatyti;

3.5. Konsultavimo paslaugų gavėjas, netinkamai vykdydamas savo pareigas, pagal šią Sutartį Konsultavimo paslaugų teikėjui įstatymų nustatyta tvarka atlygina nuostolius;

3.6. Konsultavimo paslaugų gavėjas įsipareigoja sąžiningai, tinkamai ir laiku vykdyti kitus pagal šia Sutartimi prisiimtus ir pagal Lietuvos Respublikoje galiojančius teisės aktus privalomus vykdyti įsipareigojimus.

***4. Konsultavimo paslaugų teikėjo teisės ir pareigos:***

4.1. Konsultavimo paslaugų teikėjas įsipareigoja konsultavimo paslaugas, nurodytas Sutarties priede, teikti sąžiningai ir rūpestingai, laikantis šių paslaugų teikimo nusistovėjusios praktikos, atitinkamos profesinės veiklos taisyklių ir nustatytų standartų;

4.2. Konsultavimo paslaugų teikėjas įsipareigoja suderinti su Konsultavimo paslaugų gavėju bet kokius nukrypimus nuo Sutarties priede nurodytų konsultavimo paslaugų apimčių ar/ir temų, galinčius turėti įtakos konsultavimo paslaugų teikimui;

4.3. Konsultavimo paslaugų teikėjas Konsultavimo paslaugų gavėjo prašymu įsipareigoja ištaisyti Konsultavimo paslaugų gavėjo nurodytus trūkumus. Jeigu Konsultavimo paslaugų gavėjo nurodymai prieštarauja įstatymams, nusistovėjusioms profesinės veiklos taisyklėms, standartams, profesinės veiklos etikai ar Sutarties sąlygoms, Konsultavimo paslaugų teikėjas turi teisę atsisakyti vykdyti tokius nurodymus;

4.4. Konsultavimo paslaugų teikėjas turi teisę gauti iš Konsultavimo paslaugų gavėjo konsultavimo paslaugų teikimo įkainio dalį, jei ši konsultavimo paslaugų kainos dalis, Konsultavimo paslaugų teikėjui nekompensuojama iš Lietuvos žemės ūkio ir kaimo plėtros

2023–2027 metų strateginio plano intervencinės priemonės „Konsultavimo paslaugos“ (toliau – Intervencinė priemonė) lėšų;

4.5. Konsultavimo paslaugų teikėjas įsipareigoja vengti interesų konflikto teikiant ūkių konsultavimo paslaugas Konsultavimo paslaugų gavėjui;

4.6. Konsultavimo paslaugų teikėjas turi teisę gauti iš Konsultavimo paslaugų gavėjo reikiamą informaciją ir/ar dokumentus, siekiant sąžiningai ir rūpestingai vykdyti šią Sutartį. Jeigu Konsultavimo paslaugų gavėjo pateikta informacija ar dokumentai yra netinkami arba turi trūkumų, Konsultavimo paslaugų teikėjas apie tai informuoja Konsultavimo paslaugų gavėją ir turi teisę priimti tik tinkamus dokumentus ar informaciją;

4.7. Konsultavimo paslaugų teikėjas įsipareigoja saugoti, ir neplatinti bei neskelbti be Konsultavimo paslaugų gavėjo sutikimo tretiesiems asmenims iš Konsultavimo paslaugų gavėjo gautos informacijos, sudarančios Konsultavimo paslaugų gavėjo komercinę paslaptį ar/ir informacijos, Konsultavimo paslaugų gavėjo laikomos konfidencialia (jei Konsultavimo paslaugų gavėjas apie tokios informacijos konfidencialumą informuoja Konsultavimo paslaugų teikėją).

4.8. Konsultavimo paslaugų teikėjas taip pat turi ir kitas šioje Sutartyje bei kituose teisės aktuose tiesiogiai numatytas ar iš jų išplaukiančias teises. Konsultavimo paslaugų teikėjas įsipareigoja sąžiningai, tinkamai ir laiku vykdyti kitus pagal šią Sutartį prisiimtus ir pagal galiojančius Lietuvos Respublikos teisės aktus privalomus vykdyti įsipareigojimus.

**IV. KONSULTAVIMO PASLAUGŲ ĮKAINIS, KAINA IR ATSISKAITYMO TVARKA**

5. Teikiamoms konsultavimo paslaugoms taikomas (suma skaičiais) Eur konsultavimo paslaugos teikimo valandos įkainis be PVM. Valandos įkainio PVM sudaro (suma skaičiais) Eur. Bendra konsultavimo paslaugos teikimo valandos kaina su PVM yra (suma skaičiais) Eur. Atsižvelgiant į Sutarties priede nurodytą konsultavimo paslaugų apimtį, konsultavimo paslaugų kaina pagal šią Sutartį yra (suma skaičiais) Eur (suma žodžiais) su PVM.

6. Didžiausia galima finansuoti iš Intervencinės priemonės lėšų konsultavimo paslaugų teikimo įkainio dalis yra (suma skaičiais) proc. konsultavimo paslaugos teikimo valandos įkainio. Likusi įkainio dalis finansuojama Konsultavimo paslaugų gavėjo lėšomis (jei nėra numatytas 100 proc. finansavimas).

7. Į Konsultavimo paslaugų įkainį įskaičiuojami visi mokesčiai ir kiti mokėjimai, privalomi pagal Lietuvos Respublikos įstatymus, visos Konsultavimo paslaugų teikėjo su Konsultavimo paslaugų teikimu susijusios išlaidos.

8. Sutarties galiojimo laikotarpiu pasikeitus PVM dydžiui, konsultavimo paslaugų kaina gali būti keičiama.

**V. SUTEIKTŲ PASLAUGŲ PERDAVIMO SĄLYGOS**

9. Konsultavimo paslaugų gavėjas įsipareigoja priimti iš Konsultavimo paslaugų teikėjo kokybiškai suteiktas konsultavimo paslaugas. Suteiktos konsultavimo paslaugos perduodamos pasirašant Konsultavimo paslaugų suteikimo perdavimo−priėmimo aktą, kurio forma pateikiama Lietuvos žemės ūkio ir kaimo plėtros 2023–2027 metų strateginio plano intervencinės priemonės „Konsultavimo paslaugos“ įgyvendinimo taisyklių 4 priede.

10. Gavęs raštu iš Konsultavimo paslaugų gavėjo pranešimą apie pastebėtus konsultavimo paslaugų teikimo trūkumus, kiek tai neprieštarauja Sutarties 4.3 punktui, Konsultavimo paslaugų teikėjas privalo savo sąskaita pašalinti visus teikiamų ir (arba) suteiktų konsultavimo paslaugų atlikimo trūkumus per protingai trumpiausią terminą.

**VI. KONFIDENCIALUMO ĮSIPAREIGOJIMAI**

11. Šalys susitaria, kad konfidenciali informacija pagal šią Sutartį apima Konsultavimo paslaugų gavėjo duomenis, dokumentus ir bet kokiu būdu ir forma išreikštą ūkinę-finansinę informaciją, įskaitant, bet neapsiribojant – jo veiklos metodai, koncepcijos, idėjos, komercinės paslaptys ir kita savo prigimtini nevieša informacija, kuri turi tikrą ar potencialią komercinę vertę dėl to, kad jos nežino tretieji asmenys, kurią Konsultavimo paslaugų teikėjas sužino ir gauna iš Konsultavimo paslaugų gavėjo vykdant šią Sutartį (toliau – Konfidenciali informacija). Konfidencialia informacija nėra laikoma informacija, kuri yra ar tampa vieša pagal Lietuvos Respublikos įstatymus ar kitus teisės aktus, kuri jos atskleidimo metu jau buvo viešai skelbta ar kitokiu būdu viešai prieinama plačiajai visuomenei, kuri po to, kai ji buvo Konsultavimo paslaugų gavėjo atskleista Konsultavimo paslaugų teikėjui, yra viešai paskelbiama ar tampa viešai prieinama plačiajai visuomenei dėl priežasčių, nesusijusių su konsultavimo paslaugų teikėjo pareigų pagal šią Sutartį nevykdymu ar netinkamu vykdymu.

12. Konsultavimo paslaugų teikėjas įsipareigoja neatskleisti jokios jam vykdant Sutartį suteiktos ar su Sutarties vykdymu susijusios Konsultavimo paslaugų gavėjo Konfidencialios informacijos, jos neperduoti jokiam trečiajam asmeniui ir neskelbti visos ar dalies Konfidencialios informacijos jokiai trečiajai šaliai šios Sutarties galiojimo metu ir po šios Sutarties pasibaigimo, nebent toks atskleidimas yra būtinas pagal Lietuvos Respublikoje galiojančius teisės aktus. Konsultavimo paslaugų teikėjas naudoja Konfidencialią informaciją tik tam tikslui, kuriam ji buvo atskleista.

**VII. ŠALIŲ ATSAKOMYBĖ**

13. Nustatytu terminu nesumokėjęs už suteiktas konsultavimo paslaugas (jei toks mokėjimas yra numatytas), Konsultavimo paslaugų gavėjas Konsultavimo paslaugų teikėjui moka 0,02 proc. dydžio delspinigius nuo nesumokėtos sumos už kiekvieną pavėluotą dieną (išskyrus *force majeure* atvejus).

14. Šalys susitaria, kad delspinigiai pradedami skaičiuoti kitą dieną, pasibaigus mokėjimo už faktiškai suteiktas paslaugas terminui ir baigiami skaičiuoti atitinkamai Šaliai įvykdžius savo įsipareigojimas. Delspinigių sumokėjimas neatleidžia Šalies nuo įsipareigojimų pagal šią Sutartį įgyvendinimo.

15. Kiekviena Šalis įsipareigoja atlyginti kitai Šaliai patirtus ir pagrįstus nuostolius ar išlaidas (tarp jų teismo ir pagrįstas advokatų išlaidas) dėl šioje Sutartyje prisiimtų įsipareigojimų nevykdymo ar netinkamo jų vykdymo.

16. *Force majeure:*

16.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu tai įvyko dėl neįprastų aplinkybių, kurių Šalys negalėjo numatyti, išvengti ar pašalinti jokiomis priemonėmis (toliau – Nenugalimos jėgos aplinkybės);

16.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes per (terminas) kalendorines dienas nuo tokių aplinkybių atsiradimo dienos, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas;

16.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku nepasiunčia pranešimo arba neinformuoja, ji privalo kompensuoti kitai Šaliai žalą, nuostolius, kuriuos ši patyrė dėl laiku nepateikto pranešimo arba dėl to, kad nebuvo jokio pranešimo;

16.4. Nustatant force majeure aplinkybes, taikomos Lietuvos Respublikos Vyriausybės 1996 m. liepos 15 dienos nutarimo Nr. 840 „Dėl atleidimo nuo atsakomybės nenugalimos jėgos (force majeure) aplinkybėms taisyklių patvirtinimo“ ir Lietuvos Respublikos civilinio kodekso 6.212 straipsnio nuostatos.

**VIII. SUTARTIES GALIOJIMAS, PAKEITIMAI IR NUTRAUKIMAS**

17. Ši Sutartis įsigalioja nuo jos pasirašymo dienos.

18. Konsultavimo paslaugų teikimo terminas – ne vėliau kaip iki 20\_\_\_ m. \_\_\_\_\_\_\_\_\_\_\_\_ d.

19. Ši Sutartis gali būti nutraukta rašytiniu Šalių susitarimu.

**IX. KITOS SĄLYGOS**

20. Visi šios Sutarties sąlygų pakeitimai ir papildymai galioja tik tuo atveju, jei jie įforminami raštu ir pasirašyti abiejų šalių.

21. Visi šios Sutarties priedai, susitarimai dėl Sutarties pakeitimo, papildymo ar nutraukimo yra laikomi neatskiriama šios Sutarties dalimi.

22. Už Konsultavimo paslaugos teikėjo suteiktų konsultacijų bei rekomendacijų taikymą Konsultavimo paslaugų gavėjo ūkinėje veikloje atsakingas pats Konsultavimo paslaugų gavėjas. Konsultavimo paslaugų teikėjas neatsako, jei Konsultavimo paslaugų gavėjas nesivadovavo Konsultavimo paslaugos teikėjo konsultacijomis ir neištaisė ūkinės veiklos trūkumų ir už tai buvo pritaikytos kontroliuojančių institucijų nuobaudos ar kitos sankcijos.

23. Visi ginčai, kylantys vykdant Sutartį, sprendžiami derybomis. Neišsprendus ginčų derybomis, ginčai sprendžiami Lietuvos Respublikos įstatymų nustatyta tvarka kompetentingame Lietuvos Respublikos teisme.

24. Pasikeitus Šalių juridiniams adresams, elektroninio pašto adresams ar kitiems rekvizitams Šalys ne vėliau kaip per 5 (penkias) darbo dienas įsipareigoja informuoti viena kitą apie šiuos pasikeitimus. Jei Šalys nesilaiko šio reikalavimo, pranešimai siunčiami paskutiniu Šaliai žinomu adresu ir yra laikomi tinkamai įteiktais. Šalis, nesilaikanti šio reikalavimo, neturi teisės į pretenziją, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal paskutinius duomenis.

25. Santykiams, kylantiems tarp Šalių ir nesureguliuotiems šia Sutartimi, taikomi Lietuvos Respublikos įstatymai ir kiti teisės aktai.

26. Jei kuri nors šios Sutarties sąlyga tampa neteisėta, negaliojančia ar neįgyvendinama, tai nedaro negaliojančiomis ar neįgyvendinamomis likusių Sutarties sąlygų. Tokiu atveju Šalys susitaria pakeisti negaliojančią nuostatą teisiškai veiksminga sąlyga, kuri, kiek tai įmanoma, turėtų tą patį teisinį ir ekonominį rezultatą kaip ir pakeistoji sąlyga.

27. Sutartis yra sudaryta laisva abiejų Šalių valia, nenaudojant apgaulės ar spaudimo, dėl kurio Šalys būtų priverstos sudaryti šią Sutartį. Šalys buvo geranoriškos ir sąžiningos viena kitos atžvilgiu, rengdamos ir pasirašydamos Sutartį, Šalys atskleidė viena kitai visą joms žinomą informaciją, turinčią esminės reikšmės šios Sutarties sudarymui ir jos vykdymui, ir sąmoningai nepateikė viena kitai jokios klaidinančios informacijos. Sutartis sudaryta vadovaujantis sąžiningumo, teisingumo, protingumo ir Šalių lygiateisiškumo principais, visos šios Sutarties sudarymo aplinkybės Šalims žinomos.

28. Sutartis sudaryta lietuvių kalba dviem vienodą teisinę galią turinčiais egzemplioriais, kiekvienai Šaliai po vieną egzempliorių.

29. Pasirašydamas šią Sutartį Konsultavimo paslaugų gavėjas patvirtina, kad prieš sudarant Sutartį buvo supažindintas su konsultavimo paslaugų teikimo sąlygomis, tvarka, terminais, įkainiais ar buvo suteikta visa kita informacija, turinti įtakos Konsultavimo paslaugų gavėjo apsisprendimui sudaryti Sutartį.

**X. ŠALIŲ REKVIZITAI IR PARAŠAI**

|  |  |
| --- | --- |
| **KONSULTAVIMO PASLAUGŲ**  **GAVĖJAS**  Vardas, pavardė (juridinio asmens pavadinimas)  Kodas  Adresas  Banko pavadinimas  A. s. Nr.  Tel..  El. paštas  (Pareigos)  (Parašas)  (Vardas, pavardė) | **KONSULTAVIMO PASLAUGŲ TEIKĖJAS**  Konsultavimo paslaugų teikėjo pavadinimas  Kodas  Adresas  Banko pavadinimas  A. s. Nr.  Tel..  El. paštas  (Pareigos)  (Parašas)  (Vardas, pavardė) |

20 m. mėn. Konsultavimo paslaugų teikimo sutarties Nr.

priedas

**I. Konsultavimo paslaugos ūkininkams**

|  |  |  |  |  |  |  |
| --- | --- | --- | --- | --- | --- | --- |
| Konsultavimo paslaugų temos pavadinimas | Konsultavimo paslaugų teikimo trukmė, val. | Valandos įkainis be PVM, Eur | Suma be PVM, Eur  (2x3) | PVM suma, Eur | Bendra suma su PVM, Eur  (4+5) | Konsultavimo paslaugų aprašymas |
| 1 | 2 | 3 | 4 | 5 | 6 | 7 |
| Ūkių konkurencingumo didinimas, kooperacija ir bendradarbiavimas; |  |  |  |  |  |  |
| Bioekonomika, novatoriškų produktų kūrimas ir ūkininkų padėties gerinimas vertės grandinėje; |  |  |  |  |  |  |
| Aplinkai (vandens, dirvožemio, oro gerai kokybei) ir klimatui naudingos žemės ūkio praktikos taikymas; |  |  |  |  |  |  |
| Darnus maisto medžiagų valdymas; |  |  |  |  |  |  |
| Tvarus dirvožemio naudojimas parenkant technologijas tausojančias biologinę įvairovę, skatinančias anglies kaupimą ir optimizuojančias augalų mitybos grandinę; |  |  |  |  |  |  |
| Ūkio valdymo strategijos, apimančios ūkio finansų valdymo priemones ir metodus, paveldėjimo planavimas; |  |  |  |  |  |  |
| Iš viso: |  |  |  |  |  | X |

**II. Konsultavimo paslaugos miško valdytojams**

|  |  |  |  |  |  |  |
| --- | --- | --- | --- | --- | --- | --- |
| Konsultavimo paslaugų temos pavadinimas | Konsultavimo paslaugų teikimo trukmė, val. | Valandos įkainis be PVM, Eur | Suma be PVM, Eur  (2x3) | PVM suma, Eur | Bendra suma su PVM, Eur  (4+5) | Konsultavimo paslaugų aprašymas |
| 1 | 2 | 3 | 4 | 5 | 6 | 7 |
| Ekonominė ir aplinkosauginė veikla miško valdoje. |  |  |  |  |  |  |
| Saugomos teritorijos miško valdoje, ribojimai, įsipareigojimai, kompensavimas ir deklaravimas; |  |  |  |  |  |  |
| Darbo saugos reikalavimais, priešgaisrine sauga. |  |  |  |  |  |  |
| Iš viso: |  |  |  |  |  | X |

**III. Konsultavimo paslaugos EIP grupės susikūrimą ir inovacinį projektą planuojantiems inicijuoti subjektams**

|  |  |  |  |  |  |  |
| --- | --- | --- | --- | --- | --- | --- |
| Konsultavimo paslaugų temos pavadinimas | Konsultavimo paslaugų teikimo trukmė, val. | Valandos įkainis be PVM, Eur | Suma be PVM, Eur  (2x3) | PVM suma, Eur | Bendra suma su PVM, Eur  (4+5) | Konsultavimo paslaugų aprašymas |
| 1 | 2 | 3 | 4 | 5 | 6 | 7 |
| Temos pavadinimas: |  |  |  |  |  |  |

|  |  |  |
| --- | --- | --- |
| **KONSULTAVIMO PASLAUGŲ GAVĖJAS** |  | **KONSULTAVIMO PASLAUGŲ TEIKĖJAS** |
|  |  |  |
| Vardas, pavardė (juridinio asmens pavadinimas) |  | Konsultavimo paslaugų teikėjo pavadinimas |
|  |  |  |
| (Pareigos) |  | (Pareigos) |
|  |  |  |
| (Parašas) |  | (Parašas) |
|  |  |  |
| (Vardas, pavardė) |  | (Vardas, pavardė) |

\_\_\_\_\_\_\_\_\_\_\_\_\_\_\_\_\_\_\_\_\_\_